En 47-årig mand sad onsdag på anklagebænken i Retten i Hjørring. Manden er tiltalt for voldtægt af sin stedsøn. Ifølge anklageskriftet har overgrebene fundet sted, fra drengen var fem år gammel i 1997 til 2001. I anklageskriftet fremgår det, at den 47-årige frederikshavner har tvunget drengen til at drikke sig fuld inden flere af overgrebene. Derudover skulle manden have skubbet drengen ned af trappen, hvis han nægtede at deltage i noget seksuelt. Sagen blev onsdag ikke afgjort, men fortsætter på et senere tidspunkt. Manden nægter sig skyldig. Drengen er i dag 20 år gammel.
En 47-årig mand fra Frederikshavn er tiltalt for at gennem en årrække at have begået overgreb på sin stedsøn.